*Likumprojekts*

**Grozījumi Zemes pārvaldības likumā**

Izdarīt Zemes pārvaldības likumā (Latvijas Vēstnesis, 2014, 228.Nr.;) šādus grozījumus:

1. Aizstāt 4.panta 1.punktā skaitli „50” ar skaitli „45”.
2. Izteikt 7.panta otro daļu šādā redakcijā:

“(2) Veidojot jaunas apbūves teritorijas, pirms detālplānojuma apstiprināšanas vietējā pašvaldība un zemes īpašnieki administratīvā līguma ietvaros vienojas par ielu būvniecībai to sarkanajās līnijās vai ceļu būvniecībai nepieciešamās zemes atsavināšanu vietējai pašvaldībai vai saglabāšanu privātīpašumā, kā arī par inženierbūvju būvniecību.”

1. Izteikt 11.panta otro daļu šādā redakcijā:

“(2) Zemes konsolidācijas projektā iekļauj zemes gabalus, attiecībā uz kuriem zemes konsolidācijas dalībnieki noslēguši līgumu ar Valsts zemes dienestu par dalību zemes konsolidācijā, šā likuma [17.panta](http://likumi.lv/doc.php?id=270317#p17) pirmajā daļā minētos zemes gabalus, Latvijas zemes fonda zemes gabalus, vietējai pašvaldībai piekritīgos starpgabalus, kas robežojas ar zemes konsolidācijas dalībnieku zemes gabaliem, zemes gabalus pēc ceļa rekultivācijas, kā arī citu vietējai pašvaldībai piederošo vai piekritīgo zemi, kas nav nepieciešama vietējās pašvaldības funkciju īstenošanai.”

1. Aizstāt 13.panta pirmās daļas 7.punktā vārdus “Zemes kvalitātes novērtējuma informācijas sistēmas” ar “Augšņu un zemes kvalitātes novērtējuma informācijas sistēmas”.
2. 15.pantā:

Pirmajā daļā svītrot vārdus “ vai ainavu aizsardzības zonā”;

Papildināt septīto daļu ar teikumu “Jūras piekrastes ūdeņus izmanto atbilstoši normatīvajiem aktiem, kas nosaka jūras vides un drošības pārvaldību.”

1. 17.pantā:

Svītrot trešās daļas otrajā teikumā vārdus “jaunu ēku būvniecība un tādu”;

Papildināt pantu ar sesto daļu šādā redakcijā:

“(6) Šā panta pirmajā daļā minētie zemes gabali, par kuriem sešu mēnešu laikā pēc šā panta piektajā daļā noteiktā termiņa nav pieņemts vietējās pašvaldības domes lēmums par rezerves zemes fondā ieskaitītā vai īpašuma tiesību atjaunošanai neizmantotā zemes gabala piederību vai piekritību pašvaldībai un nav izdots Ministru kabineta rīkojums par zemes gabala piederību vai piekritību valstij, pieder vietējai pašvaldībai tās administratīvajā teritorijā. Lēmumu par zemes piederību pieņem pašvaldība.”

1. Izteikt 19.pantu šādā redakcijā:

“Augsnes kartēšanu un zemes kvalitātes vērtēšanu veic lauksaimniecībā izmantojamai zemei un meža zemei reizi 20 gados un datus uzkrāj Augšņu un zemes kvalitātes novērtējuma informācijas sistēmā. ”

1. Papildināt likumu ar 191.pantu šādā redakcijā:

“191.pants. Augsnes monitoringa veikšana

Nacionālā meža monitoringa vai augsnes monitoringa veicējiem, augšņu kartētājiem un zemes kvalitātes novērtētājiem, pildot darba pienākumus, ir tiesības bez ierobežojumiem pārvietoties un ņemt augsnes paraugus lauksaimniecības un meža zemēs, ja nepieciešams, uzrādot dienesta vai darba apliecību.”

1. 22.pantā:

Pirmās daļas 7.punktā aizstāt vārdus “Zemes kvalitātes novērtējuma informācijas sistēma” ar vārdiem “Augšņu un zemes kvalitātes novērtējuma informācijas sistēma”;

Pirmo daļu papildināt ar 14.punktu šādā redakcijā:

“14) Valsts vienotā datorizētā zemesgrāmata – datiem par zemes īpašuma tiesībām.”

1. Izteikt pārejas noteikumu 3.punktu šādā redakcijā:

“3. Šā likuma 16.panta otrā un trešā daļa stājas spēkā 2017.gada 1.septembri.”

1. Pārejas noteikumu 5.punktā:

izteikt 3.apakšpunkta šādā redakcijā:

“ 3) līdz 2017.gada 31.decembrim izdod šā likuma 13.panta pirmās daļas 4., 6. un 8.punktā minētos noteikumus. ”

papildināt ar 5.apakšpunktu šādā redakcijā:

“5) līdz 2021.gada 31.decembrim izdod šā likuma 13.panta pirmās daļas 7.punktā minētos noteikumus.”

1. Izteikt pārejas noteikumu 8.punktu šādā redakcijā:

“8. Šā likuma 22.panta pirmās daļas 4.punkts stājas spēkā 2016.gada 1.janvārī, bet 5.punkts – 2018.gada 1.janvārī un 7.punkts – 2025.gada 1.janvārī.”

1. Aizstāt pārejas noteikumu 9.punktā skaitli “2020” ar skaitli “2025”.

Vides aizsardzības un   
reģionālās attīstības ministrs K.Gerhards